CELEX: 32017R0970
Language: hu
Date: 2017-06-08 00:00:00
Title: A Bizottság (EU) 2017/970 végrehajtási rendelete (2017. június 8.) a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról

9.6.2017   
            
            
               HU
            
            
               Az Európai Unió Hivatalos Lapja
            
            
               L 146/129
            
         A BIZOTTSÁG (EU) 2017/970 VÉGREHAJTÁSI RENDELETE
   (2017. június 8.)
   a Koreai Népi Demokratikus Köztársasággal szembeni korlátozó intézkedésekről szóló 329/2007/EK tanácsi rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Koreai Népi Demokratikus Köztársasággal szembeni korlátozó intézkedésekről szóló, 2007. március 27-i 329/2007/EK tanácsi rendeletre (1) és különösen annak 13. cikke (1) bekezdésének d) pontjára,
   mivel:
   
               (1)
            
            
               A 329/2007/EK rendelet IV. melléklete felsorolja az ENSZ Biztonsági Tanácsa (ENSZ BT) vagy a szankcióbizottság által jegyzékbe vett személyeket, jogalanyokat és szerveket, akikre és amelyekre az említett rendelet értelmében a pénzeszközök és gazdasági források befagyasztása vonatkozik.
            
         
               (2)
            
            
               Az ENSZ BT 2017. június 2-án elfogadta a 2356 (2017) sz. határozatot, amely 14 természetes személlyel és négy jogalannyal egészíti ki a korlátozó intézkedések hatálya alá tartozó személyek és jogalanyok listáját. A szankcióbizottság 2017. június 1-jén emellett módosított négy, a listán szereplő bejegyzést.
            
         
               (3)
            
            
               A IV. mellékletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 329/2007/EK rendelet IV. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 8-án.
      
         
            a Bizottság részéről,
         
         
            az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 88., 2007.3.29., 1. o.
   
   
      MELLÉKLET
      A 329/2007/EK rendelet IV. melléklete a következőképpen módosul:
      
                  1.
               
               
                  Az „A. Természetes személyek” rész a következő bejegyzésekkel egészül ki:
                  
                              „(40)
                           
                           
                              Cho Il U (más néven: Cho Il Woo). Születési ideje: 1945.5.10. Születési helye: Musan, Észak Hamgyo'ng tartomány, Észak-Korea. Állampolgársága: észak-koreai. Útlevélszáma: 736410010. Egyéb információ: a Reconnaissance General Bureau (RGB) ötödik irodájának igazgatója. Értesülések szerint Cho felelős az Észak-Korea számára folytatott tengerentúli kémtevékenységért és a külföldi hírszerzési információk gyűjtéséért.
                           
                        
                              (41)
                           
                           
                              Cho Yon Chun (más néven: Jo Yon Jun). Születési ideje: 1937.9.28. Állampolgársága: észak-koreai. Egyéb információ: a Szervezési és Irányítási Osztály igazgatóhelyettese, amely a Koreai Munkáspárt és Észak-Korea hadseregének legfontosabb személyzeti kinevezéseit irányítja.
                           
                        
                              (42)
                           
                           
                              Choe Hwi. Neme: férfi. Születési éve: 1954 vagy 1955. Állampolgársága: észak-koreai. Címe: Észak-Korea. Egyéb információ: a Koreai Munkáspárt Agitációs és Propaganda Osztályának első igazgatóhelyettese, amely Észak-Korea összes médiáját ellenőrzi, és amelyet a kormányzat a lakosság ellenőrzésére használ.
                           
                        
                              (43)
                           
                           
                              Jo Yong-Won (más néven: Cho Yongwon). Neme: férfi. Születési ideje: 1957.10.24. Állampolgársága: észak-koreai. Címe: Észak-Korea. Egyéb információ: a Koreai Munkáspárt Szervezési és Irányítási Osztályának igazgatóhelyettese, amely a Koreai Munkáspárt és Észak-Korea hadseregének legfontosabb személyzeti kinevezéseit irányítja.
                           
                        
                              (44)
                           
                           
                              Kim Chol Nam. Születési ideje: 1970.2.19. Állampolgársága: észak-koreai. Útlevélszáma: 563120238. Címe: Észak-Korea. Egyéb információ: A Korea Kumsan Trading Corporation elnöke. E vállalat beszerzéseket végez a General Bureau of Atomic Energy számára, és az Észak-Koreába való pénzküldési csatornaként szolgál.
                           
                        
                              (45)
                           
                           
                              Kim Kyong Ok. Születési éve: 1937 vagy 1938. Állampolgársága: észak-koreai. Címe: Phenjan, Észak-Korea. Egyéb információ: a Szervezési és Irányítási Osztály igazgatóhelyettese, amely a Koreai Munkáspárt és Észak-Korea hadseregének legfontosabb személyzeti kinevezéseit irányítja.
                           
                        
                              (46)
                           
                           
                              Kim Tong-Ho. Neme: férfi. Születési ideje: 1969.8.18. Állampolgársága: észak-koreai. Útlevélszáma: 745310111. Címe: Vietnam. Egyéb információ: a Tanchon Commercial Bank vietnami képviselője, amely Észak-Korea fegyverzet- és rakéta-beszerzési ügyleteire szolgáló legfontosabb pénzügyi szervezet.
                           
                        
                              (47)
                           
                           
                              Min Byong Chol (Min Pyo'ng-ch'o'l; Min Byong-chol; Min Byong Chun). Neme: férfi. Születési ideje: 1948.8.10. Állampolgársága: észak-koreai. Címe: Észak-Korea. Egyéb információ: a Koreai Munkáspárt Szervezési és Irányítási Osztályának tagja, amely a Koreai Munkáspárt és Észak-Korea hadseregének legfontosabb személyzeti kinevezéseit irányítja.
                           
                        
                              (48)
                           
                           
                              Paek Se Bong. Születési ideje: 1938.3.21. Állampolgársága: észak-koreai. Egyéb információ: Paek Se Bong a Second Economic Committee korábbi elnöke, a Nemzeti Védelmi Bizottság korábbi tagja és a Hadianyag-ipari Minisztérium (MID) korábbi igazgatóhelyettese.
                           
                        
                              (49)
                           
                           
                              Pak Han Se (más néven: Kang Myong Chol). Állampolgársága: észak-koreai. Útlevélszáma: 290410121. Címe: Észak-Korea. Egyéb információ: a Second Economic Committee alelnöke, amely Észak-Korea ballisztikus rakéta gyártását felügyeli és a Korea Mining Development Corporation, azaz Észak-Korea első számú fegyverkereskedő vállalatának és a ballisztikus rakétákkal és hagyományos fegyverekkel kapcsolatos áruk és berendezések legfontosabb exportőrének tevékenységét irányítja.
                           
                        
                              (50)
                           
                           
                              Pak To Chun (más néven: Pak Do Chun). Születési ideje: 1944.3.9. Állampolgársága: észak-koreai. Egyéb információ: Pak To Chun a Hadianyag-ipari Minisztérium (MID) korábbi titkára, aki jelenleg a nukleáris- és rakétaprogramokkal kapcsolatos tanácsadó. A State Affairs Commission korábbi tagja, és a Koreai Népi Demokratikus Köztársaság Politikai Bizottságának tagja
                           
                        
                              (51)
                           
                           
                              Ri Jae Il (más néven: Ri Chae-Il). Születési éve: 1934. Állampolgársága: észak-koreai. Egyéb információ: a Koreai Munkáspárt Agitációs és Propaganda Osztályának igazgatóhelyettese, amely Észak-Korea összes médiáját ellenőrzi és amelyet a kormányzat a lakosság ellenőrzésére használ.
                           
                        
                              (52)
                           
                           
                              Ri Su Yong. Neme: férfi. Születési ideje: 1968.6.25. Állampolgársága: észak-koreai. Útlevélszáma: 654310175. Címe: Kuba. Egyéb információ: a Korea Ryonbong General Corporation tisztviselője, amely Észak-Korea védelmi iparágának beszerzéseire szakosodott és támogatja Phenjan hadsereggel kapcsolatos adásvételeit. Beszerzései valószínűleg Észak-Korea vegyi fegyver programját is támogatják.
                           
                        
                              (53)
                           
                           
                              Ri Yong Mu. Születési ideje: 1925.1.25. Állampolgársága: észak-koreai. Egyéb információ: Ri Yong Mu a State Affairs Commission alelnöke, amely Észak-Korea hadsereggel, védelemmel és biztonsággal összefüggő ügyeit irányítja és vezérli, beleértve a vásárlásokat és beszerzéseket.”
                           
                        
            
                  2.
               
               
                  A „B. Jogi személyek, szervezetek és szervek” rész a következő bejegyzésekkel egészül ki:
                  
                              „(43)
                           
                           
                              Kangbong Trading Corporation. Hely: Észak-Korea. Egyéb információ: A Kangbong Trading Corporation közvetlenül vagy közvetve Észak-Koreából származó fémet, grafitot, szenet vagy szoftvereket értékesített, szállított, ruházott át vagy vásárolt, és a kapott bevétel vagy áruk Észak-Korea vagy a Koreai Munkáspárt tulajdonába kerülhettek. A Kangbong Trading Corporation anyavállalata a Népi Fegyveres Erők Minisztériuma.
                           
                        
                              (44)
                           
                           
                              Korea Kumsan Trading Corporation. Hely: Phenjan, Észak-Korea. Egyéb információ: A Korea Kumsan Trading Corporation Észak-Korea nukleáris programját felügyelő General Bureau of Atomic Energy tulajdonában vagy ellenőrzése alatt áll, vagy közvetve vagy közvetlenül annak érdekében vagy nevében jár el vagy szándékozik eljárni.
                           
                        
                              (45)
                           
                           
                              Koryo Bank. Hely: Phenjan, Észak-Korea. Egyéb információ: A Koryo Bank Észak-Korea gazdaságának pénzügyi szektorában tevékenykedik és összeköttetésben áll a Koreai Munkáspárt 38. Irodájával és 39. Irodájával.
                           
                        
                              (46)
                           
                           
                              A Koreai Néphadsereg Stratégiai Rakétaereje (más néven: Stratégiai Rakétaerő; a Koreai Néphadsereg Stratégiai Rakétaerő Parancsnoksága). Hely: Phenjan, Észak-Korea. Egyéb információ: A Koreai Néphadsereg Stratégiai Rakétaereje felel Észak-Korea valamennyi rakétaprogramjáért és felelős a SCUD és NODONG rakéták fellövéséért.”
                           
                        
            
                  3.
               
               
                  Az „A. Természetes személyek” részben az alábbi bejegyezés helyébe,
                  
                              „(14)
                           
                           
                              Choe Song Il. Útlevélszáma: a) 472320665 (Lejárat időpontja: 2017.9.26.), b) 563120356. Állampolgársága: észak-koreai. Egyéb információ: A Tanchon Commercial Bank képviselője Vietnamban. Megjelölés időpontja: 2016.3.2.”
                           
                        a következő szöveg lép:
                  
                              „(14)
                           
                           
                              Choe Song Il. Útlevélszáma: a) 472320665 (Lejárat időpontja: 2017.9.26.), b) 563120356. Állampolgársága: észak-koreai. Egyéb információ: A Tanchon Commercial Bank képviselője. A Tanchon Commercial Bank képviselőjeként szolgált Vietnamban. Megjelölés időpontja: 2016.3.2.”
                           
                        
            
                  4.
               
               
                  Az „A. Természetes személyek” részben az alábbi bejegyezés helyébe,
                  
                              „(17)
                           
                           
                              Jang Yong Son. Születési ideje: 1957.2.20. Állampolgársága: észak-koreai. Egyéb információ: A Korea Mining Development Trading Corporation (KOMID) képviselője Iránban. Megjelölés időpontja: 2016.3.2.”
                           
                        a következő szöveg lép:
                  
                              „(17)
                           
                           
                              Jang Yong Son. Születési ideje: 1957.2.20. Állampolgársága: észak-koreai. Egyéb információ: A Korea Mining Development Trading Corporation (KOMID) képviselője. A KOMID képviselőjeként szolgált Iránban. Megjelölés időpontja: 2016.3.2.”
                           
                        
            
                  5.
               
               
                  Az „A. Természetes személyek” részben az alábbi bejegyezés helyébe,
                  
                              „(21)
                           
                           
                              Kim Jung Jong (más néven: Kim Chung Chong). Születési ideje: 1966.11.7. Állampolgársága: észak-koreai. Útlevélszáma: a) 199421147 (Lejárat időpontja: 2014.12.29.), b) 381110042 (Lejárat időpontja: 2016.1.25.), b) 563210184 (Lejárat időpontja: 2018.6.18.). Egyéb információ: A Tanchon Commercial Bank képviselője Vietnamban. Megjelölés időpontja: 2016.3.2.”
                           
                        a következő szöveg lép:
                  
                              „(21)
                           
                           
                              Kim Jung Jong (más néven: Kim Chung Chong). Születési ideje: 1966.11.7. Állampolgársága: észak-koreai. Útlevélszáma: a) 199421147 (Lejárat időpontja: 2014.12.29.), b) 381110042 (Lejárat időpontja: 2016.1.25.), b) 563210184 (Lejárat időpontja: 2018.6.18.). Egyéb információ: A Tanchon Commercial Bank képviselője. A Tanchon Commercial Bank képviselőjeként szolgált Vietnamban. Megjelölés időpontja: 2016.3.2.”
                           
                        
            
                  6.
               
               
                  Az „A. Természetes személyek” részben az alábbi bejegyezés helyébe,
                  
                              „(24)
                           
                           
                              Kim Yong Chol. Születési ideje: 1962.2.18. Állampolgársága: észak-koreai. Egyéb információ: A Korea Mining Development Trading Corporation (KOMID) képviselője Iránban. Megjelölés időpontja: 2016.3.2.”
                           
                        a következő szöveg lép:
                  
                              „(24)
                           
                           
                              Kim Yong Chol. Születési ideje: 1962.2.18. Állampolgársága: észak-koreai. Egyéb információ: A Korea Mining Development Trading Corporation (KOMID) képviselője. A Korea Mining Development Trading Corporation (KOMID) képviselőjeként szolgált Iránban. Megjelölés időpontja: 2016.3.2.”